Victimele hărţuirii stradale şi abuzurilor sexuale sunt victime ale societăţii.
Peste 2.000 de sesizări de hărţuire sexuală au ajuns în 2019 la Poliţie. Zilele trecute, o tânără a fost agresată sexual când a ieşit la alergat într-un parc din Bucureşti. Mulţi dintre agresori recurg mai întâi la hărţuire stradală, ca strategie pentru a-şi aborda victimele. Mai bine de jumătate dintre români cred că violul este justificat.
De cele mai multe ori, victima care depune plângere este ameninţată sau intimidată de către agresor, astfel încât ajunge să îşi retragă plângerea penală şi invocă împăcarea, fapt ce atrage după sine înlăturarea răspunderii penale.Ce ai simţit când ai aflat despre femeia agresată sexual în urmă cu câteva seri într-un parc din Sectorul 4 al Capitalei? Ai simţit furie?Încă sunt români care spun că victimele agresiunilor sexuale sunt vinovate. Acest lucru demonstrează că încă suntem departe de a eradica atât această mentalitate, cât şi hărţuirea ca fenomen. Activiştii spun că şi noi ne facem vinovaţi de amploarea acestui fenomen. Important este ca, atunci când vezi o formă de agresiune, să anunţi poliţia. Gestul tău poate preveni un viol sau altă formă de violenţă.946 infracţiuni de viol înregistate doar în primele 6 luni ale anului 2019 la nivel naţional.